Pasaulio pažinimo pamoka 3a klasė

**Tema:** Kokių būna kritulių?

**Uždaviniai:**

* Remdamiesi pateikta informacija ir asmenine patirtimi atpažins ir įvardys kritulius (lietų, sniegą, šlapdribą, krušą) bei gamtos reiškinius (vėją, pūgą, rūką, rasą, šerkšną, plikledį).
* Gebės perskaityti ir suprasti žemėlapyje pateiktą informaciją apie orus.
* Ieškos papildomos informacijos apie snaiges.

**Priemonės:** kortelės su kritulių pavadinimais (dulksna, lietus, sniegas, šlapdriba, kruša,šerkšnas, rasa), jų nuotraukos; veidrodis arba stiklo plokštelės; plastikinė plėvelė; orų žemėlapis; pateiktis „Kritulių rūšys“, vadovėlis, pratybų sąsiuvinis.

**Veiklos eiga:**

1. Intriga - žaidimas „Porininkas“.
2. Išsiaiškinama kritulių sąvoka.
3. Darbas su vadovėliu (Skaitomi teoriniai teiginiai, nagrinėjamos vadovėlio atlankoje pateiktos nuotraukos. Įvardijami krituliai bei gamtos reiškiniai.).
4. Stebima pateiktis „Kritulių rūšys“, aptariama.
5. Tyrinėjamas orų žemėlapis.
6. Praktinė veikla. Bandymas „Dujos ar skystis“. Individualus darbas. Daroma išvada.
7. Išskiriami krituliai, krintantys iš debesų ir krituliai, nusėdantys iš oro (prat. sąs. 4 užd.).
8. Kūrybinė veikla. Informacinių šaltinių apie snaiges paieška. Darbas pristatomas sekančią pamoką.
9. Refleksija. Įvertinimas.

**Laukiami rezultatai:** atpažins ir įvardys kritulius bei gamtos reiškinius. Bendraus ir bendradarbiaus su klasės draugais. Patirs teigiamas emocijas.

Mokytoja D. Bajorienė